OpenLLM-France/wikimedia huggingface dataset:
# Khadija Ismayilova

Khadija Rovshan qizi Ismayilova (àzeri: Xədicə İsmayılova) (Bakú, 27 de maig de 1976) és una periodista d'investigació i locutora de ràdio azerbaidjanesa que ha treballat per al servei azerbaidjanès de Radio Free Europe/Radio Liberty i ha presentat el debat diari İşdən Sonra. Havent complert una pena de presó per càrrecs falsos, ha personificat la persecució de les veus crítiques a l'Azerbaidjan.
És membre del Projecte d'Informació sobre Crim Organitzat i Corrupció (OCCRP, per les seves sigles en anglès) i al 2010 va publicar una sèrie d'articles en què acusava explícitament el president de l'Azerbaidjan i la seva família d'estar implicats en corrupció. El desembre de 2014 Ismayilova va ser detinguda per càrrecs d'incitació al suïcidi, un acusació titllada per organitzacions de drets humans com a falsa. L'1 de setembre de 2015 Ismayilova va ser condemnada a set anys i mig de presó sota càrrecs de malversació i evasió fiscal. El 25 de maig de 2016, el Tribunal Suprem de l'Azerbaidjan va ordenar la posada en llibertat condicional d'Ismayilova. El 2019, el Tribunal Europeu de Drets Humans va resoldre que l'Azerbaidjan havia empresonat Khadija Ismayilova per silenciar-i castigar-la.

## Reconeixement

El desembre de 2017, Ismayilova va rebre el Right Livelihood Award, sovint anomenat «Premi Nobel alternatiu», «per la seva valentia i tenacitat a l'hora d'exposar la corrupció als més alts nivells del govern mitjançant un periodisme d'investigació excepcional en nom de la transparència i la rendició de comptes». Però no se li va permetre viatjar de l'Azerbaidjan a Suècia per recollir el premi.

## Referències

* 1 2 «El Tribunal Europeo resuelve que Azerbaiyán encarceló a Khadija Ismayilova para silenciarla y castigarla» (en castellà). Amnistia Internacional, 27-02-2020. [Consulta: 25 març 2021].
* 1 2 «Greatest Azerbaijani Journalists Of All Time» (en anglès). Pantheon. [Consulta: 25 març 2021].
* ↑ «Khadija Ismayilova». International Consortium of Investigative Journalists, 2015.
* 1 2 «Azerbaijan: New Press Freedom Violation in Azerbaijan» (en anglès). SEEMO. South East Europe Media Organisation, 01-09-2015. [Consulta: 25 març 2021].
* ↑ «Azerbaijan arrests one more critical voice, Khadija Ismayilova». Human Rights House, 05-12-2014 [Consulta: 31 maig 2016]. Arxivat 31 de maig 2016 a Wayback Machine. «Còpia arxivada». Arxivat de l'original el 2016-05-31. [Consulta: 31 maig 2016].
* ↑ «Azerbaijan journalist Khadija Ismayilova jailed in Baku». BBC, 01-09-2015.
* ↑ Walker, Shaun. «Investigative journalist Khadija Ismayilova freed in Azerbaijan», 25-05-2016.

## Enllaços externs

* Free Khadija Ismayilova Arxivat 2016-06-12 a Wayback Machine. (anglès).
# Mireia Herrando Grabulosa

Mireia Herrando Grabulosa es una bioquímica catalana especialitzadat en l'estudi de les motoneurones, investigadora del Grup de Neuroplasticitat i Regeneració del Departament de Biologia Cel·lular, de Fisiologia i d’Immunologia i de l’Institut de Neurociències de la Universitat Autònoma de Barcelona (UAB).
Es va llicenciar en bioquímica a la UAB el 2007 i s'hi va doctorar el 2012 amb un treball sobre el possible ús del carboxil terminal de la toxina tetànica (Hc-TeTx) per combatre la pèrdua de neurones motores en el cas de lesions medul·lars.
Cerca noves teràpies per prevenir la degeneració de les motoneurones per a l'esclerosi lateral amiotròfica (ELA) i millorar el coneixement dels mecanismes moleculars implicats en la degeneració de les motoneurones. Treballa amb la línia cel·lular semblant a la motoneurona (NSC34), cultius organotípics de la medul·la espinal i els ratolins transgènics ALS SOD1G93A.
Amb Xavier Navarro —investigador també de l'Institut de Neurociències de la UAB— i Miguel Ángel Rubio —de la Unitat ELA de l'Hospital del Mar— va fer un treball de recerca per l'estudi de biòpsies de pell, com a eina diagnòstica de l'ELA en casos de diagnòstic difícil o en determinats casos de persones amb antecedents familiars de la malaltia. La presència, en nombre elevat, de la proteïna TDP-43 fora del nucli de les cèl·lules epitelials seria un indici que la persona pateix ELA.

## Referències

* 1 2 «L’estudi de biòpsies de pell ofereix un potencial nou marcador diagnòstic per a l’ELA». ICS - Aula ELA - Bellvitge Pacients, 05-04-2022. [Consulta: 18 juny 2023].
* ↑ «Mireia Herrando Grabulosa» (en anglès). Universitat Autònoma de Barcelona. [Consulta: 18 juny 2023].
* ↑ Herrando Grabulosa, Mireia. Acció del fragment carboxil terminal de la toxina tetànica sobre les lesions traumàtiques i no traumàtiques que afecten les motoneurones espinals (Tesi). Universitat Autònoma de Barcelona, 2012.
* ↑ «L'estudi de biòpsies de pell ofereix un potencial noa marcador diagnòstic per a l'ELA». Aula Ela. Hospital Universitari de Bellvitge, 05-04-2022. [Consulta: 18 juny 2023].
* ↑ Rubio, Miguel A.; Herrando-Grabulosa, Mireia; Velasco, Roser; Blasco, Israel; Povedano, Monica «TDP-43 Cytoplasmic Translocation in the Skin Fibroblasts of ALS Patients» (en anglès). Cells, 11, 2, 08-01-2022, pàg. 209. DOI: 10.3390/cells11020209. ISSN: 2073-4409. PMC: PMC8773870. PMID: 35053327.
* ↑ «Herrando Grabulosa, Mireia». Portal de la Recerca de Catalunya. [Consulta: 18 juny 2023].
* ↑ «El estudio de biopsias de piel ofrece un potencial biomarcador de la ELA» (en castellà). Salud a Diario, 13-04-2022. [Consulta: 18 juny 2023].

## Enllaços externs

* Per una bibliografia extensa vegeu: «Herrando Grabulosa, Mireia». al Portal de la Recerca de Catalunya
# Apomys littoralis

Apomys littoralis és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 100 mm i una cua de 122 mm. Es troba exclusivament a l'illa de Mindanao, a les Filipines. Aquesta espècie està descrita a partir d'un exemplar trobat a la plana costanera de la província de Maguindanao. La Llista Vermella de la UICN classifica A. littoralis com a espècie amb dades insuficients (DD) a causa de la incertesa en el seu estatus taxonòmic i la falta d'informació recent.

## Referències

* ↑ Lawrence R. Heaney & Al. «A synopsis of the mammalian fauna of the Philippine Islands». Fieldiana Zoology, 88, 1998.
* 1 2 «Apomys littoralis» (en anglès). Llista Vermella de la UICN. Unió Internacional per a la Conservació de la Natura (UICN).
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Organització de Dones Empresàries i Gerència Activa

L'Organització de Dones Empresàries i Gerència Activa (OMEGA) és una federació femenina d'empresàries espanyola creada el 1989. El seu objectiu és millorar la vida laboral de les empresàries. Per a açò, donen els serveis d'assessorament jurídic, investiguen sobre la situació de la dona empresària i directiva i organitzen activitats de formació.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 670. ISBN 84-930048-0-4.
# Orencio Ortega Frisón

Orencio Ortega Frisón (Saragossa, 6 de novembre de 1910 - 1996) fou un advocat i periodista aragonès.
Llicenciat de dret va compaginar el càrrec de procurador davant els tribunals i el periodisme cinematogràfic. El 1930 ingressà com a redactor a El Noticiero de Saragossa, en el qual s'encarregà de la seva secció cinematogràfica fins a la desaparició del diari el 1977, escrivint amb el pseudònim Merlín. Posteriorment va publicar un comentari crític a l'Hoja del Lunes i al a revista Pantallas y Escenarios. Com a complement a la seva afició, va fundar i va dirigir el Cineclub de Saragossa el 1946 amb Eduardo Ducay, el Cinema-Fòrum Lux el 1956. El seu extens periple en el món del cinema com a crític, comentarista i promotor cultural va acabar en el Cineclub Gandaya, l'últim que va sobreviure a Saragossa de 1978 fins a 1991 i del que en fou president.

## Premis
### Medalles del Cercle d'Escriptors Cinematogràfics

| Any | Categoria | Labor premiada | Resultat |
| 1972 | Millor labor crítica | Treballs a El Noticiero | Guanyador |

## Referències

* ↑ José María Caparrós Lera El cine español bajo el régimen de Franco, 1936-1975, p. 160
* ↑ Fallece el productor de cine aragonés Eduardo Ducay, EL Periódico de Aragón, 19 d'abril de 2016
* ↑ «Orencio Ortega Frisón». Gran Enciclopedia Aragonesa. Saragossa: DiCom Medios SL, sota llicència Creative Commons.
* ↑ «Premios del CEC a la producción española de 1972». CEC. Arxivat de l'original el 2021-02-25. [Consulta: 23 novembre 2018].
# Paletwa

Paletwa és una ciutat de Myanmar, a l'estat Chin, al districte de Mindat, al township de Paletwa, a 18 km de la frontera amb Bangladesh. És l'antiga capital del districte de Northern Arakan, a 21° 18′ N, 92° 51′ E﻿ / ﻿21.300°N,92.850°E﻿ / 21.300; 92.850 a la riba oest del riu Kaladan. Era un insignificant poble quan fou elegit com a seu del govern del districte. El 1901 tenia només 481 habitants. Ara és més gran però no està entre les ciutats destacades del país però si és la ciutat més poblada de l'estat Chin, tot i no ser capital de districte.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Oulad Mkoudou

Oulad Mkoudou (en àrab أولاد مكودو, Ūlād Mkūdū; en amazic ⵡⵍⴰⴷ ⵎⴽⵓⴷⵓ) és una comuna rural de la província de Sufruy, a la regió de Fes-Meknès, al Marroc. Segons el cens de 2014 tenia una població total de 6.667 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Oulad M'Rabet

Oulad M'Rabet (àrab أولاد امرابط) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 3.996 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Palomar

«Palomera» té aquests significats:
* Palomar o olesana, varietat d'olivera
* Toponímia:
** El Palomar, municipi de la Vall d'Albaida
** Lo Palomar, serra al municipi d'Alòs de Balaguer (la Noguera)
** Palomar de Arroyos municipi de la província de Terol (Aragó, Espanya)
** Observatori Palomar, observatori astronòmic proper a San Diego (Califòrnia, EUA)
** Sant Andreu de Palomar, barri del districte de Sant Andreu de Barcelona
** Sant Andreu de Palomar (antic municipi)
* Biografies:
** Arnau de Palomar
** Enric Palomar (Badalona, 1964), compositor i director artístic del Taller de Músics de Barcelona
** Herminia Palomar Pérez (Castelló de la Plana, 1971), Alcaldessa de Begís i membre de la diputació de Castelló
** Joan de Palomar (Barcelona, segona meitat del segle xiv - ?, 1433), eclesiàstic i jurista en dret canònic
** Teodor Tomàs Palomar (València, 1677 - ?)
# Paloma Ulloa

Paloma Ulloa és una escriptora espanyola, nascuda a Yverdon els Bains (Suïssa) l'any 1968. Amb poc més de 20 anys, publica la seva primera obra infantil, l'any 1989, amb l'editorial Escuela Española, abans d'emprendre els seus estudis de Geografia i Història a Madrid. L'any 1997 va publicar "Madrid al detalle" a l'Editorial Complutense i a l'octubre de 2006 torna a publicar de nou per al públic infantil, "Barahonda Bilon": un text en què l'autora reprèn els clàssics de Nadal per crear una història nova a la qual es fonen les tradicions dels Reis Mags amb la puixant figura del Pare Noel.
Després de l'èxit d'aquest àlbum il·lustrat, el maig de 2007, publica “Las adivinanzas del Rey del Mar”, una rondalla didàctica i interactiva que convida al lector a resoldre endevinalles i a formar part de l'aventura. De tornada a la literatura per a adults i a la seva passió pels viatges, Paloma Ulloa va obrir en 2008 la col·lecció "Cuadernos de Viaje", de l'Editorial Buchmann, amb “Madrid”, una guia d'autor íntima i exhaustiva, a través de la qual explora l'ànima de la ciutat.
L'hivern de 2008 va publicar “Barahonda y los Mayas”, títol amb el qual, el seu ja conegut personatge, obre una col·lecció que convidarà als més petits a recórrer a través de la història i la imaginació la geografia del Món. L'any 2014 surt a la venda, a Edicions B (Uruguai) la novel·la "Las novias de Travolta"

## Obres

* Las adivinanzas del rey del mar" (Madrid: Escuela española, 1989), ISBN 978-84-331-0437-3
* Madrid al detalle (La aventura de mirar hacia arriba) (Madrid: Ed. Complutense, 1997), ISBN 978-84-89784-27-7
* Barahonda Bilón (Madrid: Ediciones Buchmann, 2006), ISBN 978-84-935312-0-1
* Las adivinanzas del rey del mar" (Madrid: Ediciones Buchmann, 2007), ISBN 978-84-935312-3-2
* Madrid (Colección Cuadernos de Viaje®) (Madrid: Ediciones Buchmann, 2008), ISBN 978-84-935312-1-8
* Barahonda y los Mayas (Madrid: Ediciones Buchmann, 2008), ISBN 978-84-935312-5-6
* Postales en el tiempo (Madrid: Ediciones Buchmann, 2011), ISBN 978-84-937087-5-7
* Las novias de Travolta (Montevideo: Ediciones B, 2014) ISBN 978-9974-8415-5-0
* Las novias de Travolta (Mujeres de cuarenta... y tantos) 2011, adaptació de l'obra homònima de l'autor uruguaià Andrés Tulipano.

## Referències

* ↑ «Barahonda Bilon». Casa del libro. [Consulta: 21 novembre 2015].
* ↑ Echeverría, Rosa María. «Paloma Ulloa, escritora "Hay que ver Madrid con ojos de turista"». [Consulta: 21 novembre 2015].
* ↑ «Paloma Ulloa».

## Enllaços externs

* Paloma Ulloa
* Barahonda Bilón
# Pandrosèon

* No s'ha de confondre amb Pandròsion, matemàtica alexandrina del segle iv dC.
El Pandrosèon (grec antic: Πανδροσεῖον, Pandroseîon) era un santuari d'Atenes construït en temps de Pèricles cap a l'any 421 aC situat a l'Acròpoli, al costat nord-oest de l'Erectèon i vora l'antic temple d'Atena. Era dedicat en honor de Pandros, filla de Cècrops i d'Agraulos.
El santuari consistia en un pati rectangular que contenia l'altar de Zeus Herceu ('protector de la terra'). El cantó sud-est donava accés a la tomba de Cècrops. El santuari també contenia l'olivera sagrada que hi va fer créixer Atena com a present per a la ciutat, després de la seva victòria sobre Posidó en la disputa sobre l'Àtica i el patronatge d'Atenes. L'any 1917 es va plantar l'arbre actual.

## Referències

* ↑ Pausànias, Descripció de Grècia, I 27.2.
* ↑ «Pandroseion». The Legendary Olive Tree of the Pandroseion. [Consulta: 13 març 2021].

## Enllaços externs

* Pandroseum
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Ozzy

Ozzy és una pel·lícula d'animació automatitzada del 2016, de gènere comèdia i producció canadenca-espanyola dirigida per Alberto Rodríguez Rodríguez.

## Sinopsi

La família Martin està convidada a Osaka, i els és impossible portar al seu gos beagle Ozzy al Japó. A contracor, el confien en una residència especialitzada, Blue Creek, presentada com un establiment de luxe per a mascotes. En realitat, Ozzy acaba en una presó de gossos de la qual intentarà escapar el més ràpidament possible.

## Producció

La pel·lícula va ser coproduïda per les espanyoles Arcadia Motion Pictures, Capitán Araña, i Pachacama, i la canadenca Tangent Animation. La preproducció es va realitzar a Espanya i l'animació va tenir lloc al Canadà.

## Premis i Nominacions

* Medalla del Cercle d'Escriptors Cinematogràfics a la millor pel·lícula d'animació en la seva 72a edició.
* Va obtenir la nominació en la categoria Millor Pel·lícula d'Animació als Premis Platino 2017.
* Va obtenir el Gaudí a la millor pel·lícula d'animació de 2017.

## Repartiment de veu

* Guillermo Romero com Ozzy.
* Dani Rovira com Fronki.
* José Mota com Vito.
* Carlos Areces com Mr. Robbins
* Michelle Jenner com Paula.
* Fernando Tejero com Radar.
* Juan Fernández com Decker.
* Elsa Pataky com Maddie.
* Pablo Espinosa com Mike.
* Selu Nieto com Dominic.

## Estrena

Metro-Goldwyn-Mayer va estrenar la pel·lícula a Espanya el 14 d'octubre de 2016. La pel·lícula s'estrenaria per Signature a Regne Unit el 21 d'octubre de 2016, i per Entertainment One al Canadà.

## Referències

* ↑ 'Ozzy', producida por Atresmedia Cine, película de animación de Alberto Rodríguez al web d'Atresmedia
* ↑ Alberto Rodríguez, creador de 'Ozzy': "Les diría a los jóvenes que elijan lo que les haga felices", La Información, 28 d'octubre de 2016
* ↑ «Disney Will Release ‘Ozzy’ in Spain Tomorrow». Cartoon Brew. [Consulta: 14 octubre 2016].
* ↑ «Ganadores de la 72 edición de las medallas CEC». CEC. [Consulta: 11 març 2018].
* ↑ Clarin.com «Ya están los nominados a los Premios Platino» (en castellà). [Consulta: 25 gener 2018].
* ↑ La película "Ozzy", premio Gaudí en el apartado de animación, teinteresa.es, 30 de gener de 2017
# PNE

PNE té els següents significats:
* Partido Nacionalista Español, partit polític històric d'Espanya
* Progetto NordEst, partit polític d'Itàlia
* Partit Nacional Escocès, partit polític d'Escòcia
* Preston North End, club de futbol de la ciutat de Preston, a Anglaterra
# PNH

PNH té els següents significats:
* Parc Nacional del Huascarán, parc nacional a l'entorn del massís del Huascarán, al Perú
* Partit Nacional d'Hondures, partit polític d'Hondures
* Policia Nacional d'Haití, cos de policia estatal d'Haití
* Primat no humà, membre de l'ordre dels primats, exceptuats els humans
* Hemoglobinúria paroxística nocturna (del seu nom en anglès Paroxysmal Nocturnal Hemoglobinuria), anèmia hemolítica causada per una mutació somàtica
# Panschwitz-Kuckau

Panschwitz-Kuckau (alt sòrab: Pančicy-Kukow) és un municipi alemany que pertany a l'estat de Saxònia. Es troba a 12 kilòmetres de Kamenz. El 2001 el 49,7% de la població era de parla sòrab i al municipi hi ha l'escola sòrab Šula Ćišinskeho.

## Divisió administrativa

El municipi fou creat el 1957 de la unió dels de Panschwitz i Kuckau. Està format pels llogarets de:
* Alte Ziegelscheune (Stara Cyhelnica), 56 h.
* Cannewitz (Kanecy), 50 h.
* Glaubnitz (Hłupońca), 27 h.
* Jauer (Jawora), 130 h.
* Kaschwitz (Kašecy), 122 h.
* Lehndorf (Lejno), 121 h.
* Neustädtel (Nowe Městačko), 9 h.
* Ostro (Wotrow), 289 h.
* Panschwitz-Kuckau (Pančicy-Kukow), 1163 h.
* Säuritz (Žuricy), 103 h.
* Schweinerden (Swinjarnja), 74 h.
* Siebitz (Zejicy), 40 h.
* Tschaschwitz (Časecy), 24 h.

## Personatges il·lustres

* Jakub Bart-Ćišinski (1856–1909), escriptor sòrab
* Stanislaw Tillich, ministre de Saxònia, viu a Panschwitz-Kuckau
* Bogna Koreng, presentadora de televisió sòraba, viu al municipi
# Papaverals

Papaverals (Papaverales) és un tàxon de dicotiledònies ubicat en l'ordre, que en l'antic sistema de Cronquist (Cronquist 1981, 1988) tenia les famílies Papaveraceae, Fumariaceae i Pteridophyllaceae. En els sistemes de classificació moderns com l'APG (1998 ), el seu successor APG II (2003 ), i el més actualitzat APW ) aquestes 3 famílies passen a ser subfamílies de la família Papaveraceae, i en són les subfamílies Papaveroideae, Fumarioideae i Pteridophylloideae. Papaveraceae pertany a l'ordre Ranunculales, i l'ordre Papaverales no es fa servir més.

## Referències

* ↑ Cronquist, A. 1981. An integrated system of classification of flowering plants. Columbia University Press, New York.
* ↑ Cronquist, A. 1988. The evolution and classification of flowering plants. 2nd ed. New York Botanical Garden, Bronx.
* ↑ Angiosperm Phylogeny Group. 1998. An ordinal classification for the families of flowering plants. Ann Misouri Bot. Gard. 85: 531-553.
* ↑ The Angiosperm Phylogeny Group. 2003. "An update of the Angiosperm Phylogeny Group classification for the orders and families of flowering plants: APG II". Botanical Journal of the Linnean Society, 141, 399-436. (pdf aquí Arxivat 2019-09-28 a Wayback Machine.)
* ↑ Stevens, P. F. 2001 Angiosperm Phylogeny Website, versió 7 (maig de 2006) i actualitzat regularment després.
# Papaver hybridum

Papaver hybridum és una fanerògama boreal pertanyent a la família de les papaveràcies nativa a Europa i repartida arreu del continent, fins a Noruega al nord. És freqüent a la península Ibèrica i també és present a l'Àfrica del Nord i Àsia fins al Pakistan, ha estat naturalitzada a Austràlia, Nova Zelanda i Amèrica del Sud (Argentina, Xile) i introduïda també a l'est (Pennsilvània i Carolina) i oest (Califòrnia) dels Estats Units. El seu nom binomial prové del llatí «papaver» păpāvĕr, vĕris, nom per a referir-se a la rosella i «hybridum» que significa "híbrid" És una planta anual, ruderal, similar a la rosella, però amb pètals més petits, de color vermellós / carmesí més pàl·lid i fruits (càpsules) que són subglobulars i hirsuts (gairebé espinosos). El disc de la càpsula amb 6-9 (12) radis, convex i amb vores crenulats.Com totes les papaveràcies, la planta, en particular el fruit, conté alcaloides tòxics potencialment perillosos. El seu nombre cromosòmic és 2n=14
* Port de la planta
* Detall del fruit

## Referències

* ↑ «Papaver hybridum». Real Jardín Botánico: Proyecto Anthos.
* ↑ Papaver hybridum en PlantList
* ↑ P. hybridum en The Euro+Medit PlantBase
* ↑ «P. hybridum in USDA-ARS-GRIN». Arxivat de l'original el 2009-09-01. [Consulta: 22 juny 2013].
* ↑ en USDA-Plants Profile
* ↑ en Nombres Botánicos
* ↑ en Epítetos Botánicos
* ↑ Cytotaxomy of spanish plants. III.-Dicotyledons Löve, A. & E. Kjellqvist (1974) Lagascalia 4(1): 3-32
* ↑ Papaver hybridum a Flora Ibérica
# Papa Simplici

Simplici (Tívoli, primera meitat del segle v - Roma, 10 de febrer de 483) va ser bisbe de Roma de febrer de 468 a març de 483.
Simplici I va utilitzar el Concili de Calcedònia contra l'heretgia monofisista i que desembocà en el cisma que va ocasionar la fundació de les esglésies orientals: l'Església Armènia, Siríaca i Copta.
Sota el seu pontificat succeí la caiguda de l'Imperi Romà. Va intentar combatre les ràtzies dels bàrbars, encara que no va poder evitar que Odoacre es proclamés rei el 476.
Va morir el 10 de març de 483.

## Tradició barcelonina

Una tradició sense fonament, transmesa en fonts com el Costumari català de Joan Amades, diu que Simplici havia nascut a Barcelona, al si de la família dels Gualbes. Tenien el seu palau a l'actual pati Llimona, on hi hauria nascut. En record seu, el carreró que porta del carrer del Regomir a aquest pati es diu Carrer de Sant Simplici.

## Referències

* ↑ Wace, Henry; Piercy, William Coleman. «Simplicius, bp. of Rome». A: Dictionary of Christian Biography and Literature to the End of the Sixth Century (en anglès). Londres: John Murray, 1911.
* ↑ Kirsch, Johann Peter. «Pope St. Simplicius». A: Catholic Encyclopedia (en anglès). vol. 7. Nova York: The Encyclopedia Press, 1913.
* ↑ J. Amades. Costumari català. Barcelona: Salvat, 1950, p. 870.